### Resume

På baggrund af beslutning på TU møde den 3. maj 2022, pkt. 98, har forvaltningen været i dialog med det firma, der ønsker at operere med løbehjul og dele-elcykler i Vejle. Forvaltningen har nu modtaget oplæg om løbehjul og delecykler i Vejle. Firmaet ønsker at operere løbehjul og elcykler i Vejle, men først pr. 1. marts 2023.

### Sagsfremstilling

Et mikromobilitetsfirma har henvendt sig til Vejle Kommune, fordi de ønsker at køre med elløbehjul og dele-elcykler i Vejle Kommune.

Teknisk Udvalg godkendte et oplæg til proces på møde den 3. maj 2022, pkt 98.

Firmaet har efter den indledende dialog ønsket at bruge længere tid på at få aftalen på plads samt sikre adgang til tilstrækkeligt antal køretøjer, og foreslår derfor at vente med at lancere løbehjul og elcykler til foråret 2023.

Forvaltningen foreslår, at der, i dialog med firmaet, arbejdes på en konkret aftale med henblik på lancering af løbehjul og elcykler i Vejle i foråret 2023.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Udledning fra transporten udgør 28 % af [adresse] klimaregnskab, og to tredjedele af denne udledning kommer fra private benzin- og dieselbiler. I [adresse] klimaplan er der mål om at afkoble indbyggertal med vækst i fossil transport. Mikromobilitet i form af delecykler og deleløbehjul er initiativer, der er med til at give indbyggerne i Vejle Kommune mobilitetsmuligheder alternative til bilen. Et større udbud af mobilitetsmuligheder giver borgerne reelle muligheder for at træffe grønne valg i hverdagen, og i dette tilfælde vil man have større muligheder for at undvære bilen og i stedet f.eks. supplere en bus- eller togtur med et løbehjul eller en delecykel.

Energistyrelsens emissionsfaktor for personbiler på benzin og dielsel i 2022 er 137g CO2e for hver kilometer der køres i bil. Det vil sige, at noget tilsvarende kan spares, når de samme kilometer køres på elcykel eller løbehjul. Udledningen i forbindelse med opladning af en elcykel ligger på ca. 0,5 gram CO2 pr. km.

Cykling giver en sundhedsgevinst på 3,55 kr./kilometer i følge samfundsøkonomiske beregninger.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning.

David Steffensen var fraværende.